LostWordStories – Lost Word Stories
Creative writing and Short stories by Etienne Robert Dronkbestuurder byt beampte se hand | Maroela Media
Dronkbestuurder byt beampte se hand
ŉ 23-jarige man wat glo onder die invloed van alkohol bestuur het, het een van die beamptes, wat hom in Westlake, Kaapstad, afgetrek het, se hand gebyt.
Die beampte het die bestuurder aanvanklik Saterdagaand afgetrek omdat hy glo ŉ rooi verkeerslig verontagsaam het. “Hy het aanvanklik gehoor gegee aan die opdrag om af te trek, maar het toe weer vinnig begin wegjaag en die beamptes het hom agternagesit,” het JP Smith, burgemeesterskomiteelid vir veiligheid, gesê. “Die beamptes het hom uiteindelik aangekeer, waarop hy die beampte se hand gebyt het om inhegtenisneming vry te spring.”
Volgens Smith het die asemtoets bevestig die man is meer as twee keer oor die wettige bloed-alkoholperk.
“Ondanks ŉ aanklag van dronkbestuur, staan die man ook tereg op aanklag dat hy ŉ polisiebeampte aangerand het, versuim het om ag te slaan op ŉ wettige opdrag en skade aan staatseiendom.”
Volgens Smith het plaaslike polisiebeamptes tussen Vrydag en Sondag 112 persone in hegtenis geneem vir dronkbestuur.
Video: Droogte tref Krugerwildtuin
Dankie dat daar teen dronkbestuurders opgetreë word. In Januarie 2016was daar net teveel kop en kop botsings.
DBV · 3 jaar gelede
Hoop jul het hierdie outjie by die DBV toegesluit, hy moes nogal regtig geklits gewees het om te dink hy is ‘n hond of dalk donkie. Honde en donkies byt!!!!! Straf hom maar swaar, te veel onskuldiges verloor hul lewens wees dronkbestuur, verder moet hierdie jong mens wat in sy storm jare is sy lewe met die nagevolge moet leef, so keer hom voor dit gebeur – geen rybewys vir 2 jaar, as jy 2 jaar te voet spandeer het sal jy leer om nie te drink terwyl jy bestuur nie!
Trek al sy tande